Lapsen koirapelko: mitä tehdä? - Care.com Verkkolehti
Etusivu » Verkkolehti » Eläimet » Kynofobia: mitä tehdä, kun lapsi pelkää koiria?
Kynofobia: mitä tehdä, kun lapsi pelkää koiria?
Kuinka auttaa lastasi voittamaan kynofobia eli koirapelko?
Oletko aina kuvitellut perhe-elämän sisältävän myös koiran, mutta lapsesi pelkää niitä? Älä murehdi, sillä koirapelko eli kynofobia, on yleinen lapsen pelkotila ja sen voi voittaa. Mutta kuin autat lastasi pääsemään yli tästä pelosta ja ymmärtämään, että koirat ovat ystävällisiä ja rakastettavia eläimiä?
Miksi jotkut lapset pelkäävät koiria?
Helpottaa, mikäli ymmärrät miksi lapsesi pelkää koiria – voit nimittäin tietämättäsi olla syypää. “Pelko siirtyy usein vanhemmalta lapselle,” sanoo Samantha Rodman, psykologi. Näin juuri kävi Tracy Petersenille. Tracy on ikänsä pelännyt koiria eikä se vaikuttanut hänen kahteen poikaansa, mutta vaikutti hänen tyttäreensä, Callieen.
“Siirsin pelkoani häneen,” Tracy sanoo, joka huolestui kun Callie ei mennyt ulos samaan aikaan kun naapurin koira oli ulkona (huolimatta siitä, että koira oli niin vanha ettei jaksanut edes liikkua kunnolla).
Jos sinä et pelkää koiria, lapsellasi voi silti olla koirapelko jonkun huonon kokemuksen takia. “Herkkä lapsi voi säikähtää kun hän kuulee koiran haukkuvan tai koira hyppää häntä vasten, vaikka koira olisikin ystävällinen,” sanoo Rodman. Lapsilla on taipumus yleistää pelkonsa koskemaan kaikkia koiria.
Tekniikoita, joilla voit auttaa lastasi voittamaan pelon
Kun tarkoituksenasi on auttaa lastasi voittamaan kynofobia, voit tehdä sen muutaman keinon avulla.
1.	Käytä täytettyä koiraa
Rodman näyttää koiria pelkäävälle lapselle täytettyä koiraa ja pyytää lasta pisteyttämään pelkonsa asteikolla 1-10, suurimman luvun ollessa pahin. Sen jälkeen hän antaa lapsen leikkiä täytetyllä koiralla kunnes lapsen pelkotilat heikkenevät puoleen.
2.	Katso koiravideota
Pelkkä koiran katsominen televisiosta voi aiheuttaa lapselle pelkotilan. Tällä keinolla pelokas lapsi voidaan saada tuntemaan olonsa mukavaksi koirien kanssa. “Aloitamme helpoilla tapauksilla ja siirrymme vaikeampia kohden,” Rodman sanoo. Tätä kutsutaan asteittaiseksi siedätykseksi.
3. Katsokaa koiran ylittävän katua
Lapsen pelkotilat voivat nyt muodostua todella voimakkaiksi. “Olen lapsen kanssa niin pitkään, että hän rauhoittuu,” selittää Rodman. Avaintekijä on antaa lapsen käsitellä pelkotilaansa niin pitkään, että se lievittyy. “Yleensä ihmiset välttävät tilannetta, joka aiheuttaa pelkoa, sillä he ajattelevat tilanteen pahentavan pelkotilaa. Mutta näin ei tapahdu. Pelkotila pahenee ensin mutta alkaa sen jälkeen lieventyä. “Ihmiset, jotka poistuvat pelkotilan ollessa pahimmillaan eivät koe pelon lieventymistä, jota vaaditaan pelkotilan voittamiseksi.”
4.	Ole koiran kanssa samassa huoneessa
Tätä kutsutaan yliärsytykseksi, selittää Rodman. “Lapsesi voi kirkua ja yrittää päästä pois koiran läheisyydestä,” hän sanoo. Jos näin käy, sinun tulee pysyä rauhallisena ja olla lapsen sekä koiran kanssa. Jonkin ajan kuluttua, yleensä noin 10 minuuttia (joka tietysti tuntuu ikuisuudelta pelkäävän lapsen mielessä), lapsesi pitäisi alkaa rauhoittua. Älä näytä omaa pelkoasi tässä tilanteessa.
5.	Hanki koira
Näin teki Petersenin perhe. Vaikka Tracy pelkääkin koiria, hän hankki mustan labradorinoutajan, jonka hänen poikansa kouluttivat. “He opettivat Busterin istumaan ja olemaan paikallaan,” Tracy sanoo. Hän muistaa kuinka hänen 4-vuotias tyttärensä Callie katsoi poikien leikkivän Busterin kanssa ja näin Callie voitti oman pelkonsa.
6.	Voita pelko
“Jokainen lapsi voi voittaa koirapelkonsa,” sanoo Rodman. On sinun asiasi auttaa lastasi onnistumaan. Mikäli vahvistat pelkoa, lapsesi ei välttämättä koskaan voita sitä. Vaikka sinä pelkäisitkin koiria, niin sinun pitäessä pelkosi kurissa, lapsesi pitäisi myöskin pystyä voittamaan pelkonsa.
Koira voi olla hieno lisä perheeseen ja olla lapsen paras kaveri, huomauttaa Rodman. “Herkät lapset pelkäävät yleensä eniten koiria ja he ovat kuitenkin juuri niitä lapsia, jotka rakastavat koiraa eniten.”
Laura Agadoni omistaa lemmikkejä ja kirjoittaa lemmikeistä useisiin blogeihin, kuten The Daily Puppy, Pets on Mom.me, The Nest, Tom’s of Maine, The Penny Hoarder ja Trulia.
SabinaMaria | Friday,September 15.2017
Käytiin läpi nämä. Tyttö halusi koiran ja koira hommattu. Koira elää aitauksessa ja yöllä omassa huoneessa. Tyttö pelkää. Elämä on tuskaa. Mitä tehdään? Muut lapset eivät pelkää. Vain 6v tyttö. Ei suostu edes pihalle vaikka koira aitauksessa.